Кіравала работай сходу Зоя Фаміна, намеснік старшыні райвыканкама, старшыня арганізацыйнага камітэта. Яна расказала аб рабоце, што папярэднічала сходу ўпаўнаважаных. На тым, як развіваўся раён на працягу апошніх пяці гадоў, засяродзіў увагу прысутных у сваім выступленні старшыня райвыканкама Васілій Чараднік. Слова мелі і некаторыя іншыя ўдзельнікі сходу. У прыватнасці, Вольга Шчарбакова, старшыня Ходцаўскага сельвыканкама, дэлегат чацвёртага Усебеларускага народнага сходу, Уладзімір Бяляцкі, першы сакратар РК КПБ (ён прадстаўляў сенненцаў на трэцім усенародным форуме), Аляксандр Ладыжын, дырэктар СШ №1 г.Сянно. Усе яны выказалі ўпэўненасць, што абраннікі Сенненшчыны дастойна прадставяць рэгіён на важнейшым палітычным мерапрыемстве, дзе будуць вызначацца шляхі развіцця краіны на бліжэйшыя пяць гадоў.